[{"text_idx": "#000000", "text": "Tegin u\u0308le tu\u0308ki aja pilti nii, nagu normaalsed inimesed. Seal, kus kook juhtus olema, siis, kui kook juhtus olema ja \u201cna\u0308tsti na\u0308kku\u201d ilma pikema sa\u0308ttimiseta :) Vasti oleks rahumeeli kokaraamatusse pandud. Ikkagist va\u0308rvipilt! Tegelikult on see kook lihtsalt jube hea, nagu mu o\u0303unakaski. Sellele oli lihtsalt k-o-h-e pilti vaja."}, {"text_idx": "#000001", "text": "Enda jaoks oli veel va\u0308ike iroonia ja ma\u0308ngu ilu ja\u0308ljendada to\u0308o\u0308tluses Instagrami pakutavat retro-looki. Kuna ma ei instagrammi, siis ei tea ta\u0308pselt, mis see olema peab, seeto\u0303ttu ei hakanud va\u0308ga u\u0308le vo\u0303lli keerama."}, {"text_idx": "#000002", "text": "Retsept ikka \u201c100 rooga\u201d sarja \u201cKu\u0308psetamisraamatu 2. osast\u201d mugandatud."}, {"text_idx": "#000003", "text": "Ma\u0308a\u0308ri 24 cm la\u0308bimo\u0303o\u0303duga koogivorm vo\u0303iga ja raputa u\u0308le jahuga.\nSulata vo\u0303i ja lase jahtuda. Vahusta toasoojad munad suhkruga tihedaks heledaks vahuks 5\u20138 minuti jooksul. So\u0303elu vahu peale omavahel segatud kuivad ained, to\u0303sta lusikaga segamini. Vo\u0303ta tainast paar detsiliitrit va\u0308ikesse kaussi, lisa sinna vo\u0303i ja piim ning sega la\u0308bi. Kalla segu vahu peale ning to\u0303sta ettevaatlikult alt u\u0308lespoole u\u0308htlaseks."}, {"text_idx": "#000004", "text": "Pane tainas vormi, peale rabarbritu\u0308kid, kaneeli ja suhkrut.\nKu\u0308pseta ahju keskmisel siinil 175\u00b0 juures 50-60 minutit. (Mul piisas 40-45 minutist, nii et ka\u0308i vaatamas ja tikuga torkimas.) Vo\u0303ta ahjust ja lase 5 minutit seista. Kummuta seeja\u0308rel kook restile, lase 10 minutit jahtuda, kata siis uuesti vormiga ja lase ta\u0308ielikult jahtuda. Resti puudumisel a\u0308ra kooki jahtumise ajaks kinni kata. (Ma ei kummutanud va\u0308lja ja jahtumise ajaks oli juba veerand so\u0308o\u0308dud.) Juurde sobib vaniljekast vo\u0303i -ja\u0308a\u0308tis."}, {"text_idx": "#000006", "text": "Spargli ja Halloumi juustu salat oliivi-sidrunisalsaga"}, {"text_idx": "#000007", "text": "Stars & stripes ehk maapa\u0308hklivo\u0303i"}, {"text_idx": "#000008", "text": "Vo\u0303luvad tordimeistrid Anne & Stiili jaoks"}, {"text_idx": "#000009", "text": "Soe rukolasalat peekoni ja karamellistatud sibulaga"}, {"text_idx": "#000010", "text": "tundub, et see Masterchefi telesaate ja kokandusega seonduv link vo\u0303iks olla siinsele lugejaskonnale po\u0303nev (Are you a MasterChef? Take this quiz to test your knowledge of ingredients and techniques used on the show)\nMul on po\u0303nev vaadata head saadet Masterchef, lugeda head blogi Harilik Pliiats ja luua sisu sotsiaalmeedias"}]